title: Matembing
text: Matembing Gandongan inggih punika silih tunggil plalianan sané mawit saking kebiasaan magandong. Manut sakadi wastannyané, pamargin plalianan matembing gandongan puniki sakadi plalianan matembing biasa, sakéwanten maimbuh anak sané magandong. Wénten asiki sané ring sor pinaka sang sané ngandong, tur wénten asiki sané ring ajeng pinaka sang sané kagandong. Ring plalianan puniki katuntut kawagedan magandong ring tundun sawitranné, miwah kawagedan ngandong. Anak sané magandong mangda sida nyabat batu sané sampun kasagayang. Punika mawinan plalianan puniki kabaos matembing gandongan.